sukhrobnurali/uzbek-legal-corpus huggingface dataset:
QIShLOQ XOʻJALIK KORXONALARI PUL MABLAGʻLARINI “OʻZAGROMAShSERVIS” UYuShMASI MTPLARI KOʻRSATGAN XIZMATLARI, YETKAZIB BERGAN QIShLOQ XOʻJALIK TEXNIKALARI VA EHTIYOT QISMLAR UChUN OʻTKAZISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2018-03-09)

Oʻzbekiston Respublikasi Prezidentining 2009-yil 30-martdagi PQ-1084-sonli “Agrobank” aksiyadorlik tijorat bankini tashkil etish toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 14-son, 155-modda) va Oʻzbekiston Respublikasi Vazirlar Mahkamasining 2009-yil 31-martdagi 89-sonli “Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 14-son, 158-modda) muvofiq buyuraman: 1. Oʻzbekiston Respublikasi moliya vazirining 2001-yil 2-noyabrdagi 117-son buyrugʻi (roʻyxat raqami 1082, 2001-yil 10-noyabr) (Oʻzbekiston Respublikasining vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 21-son) bilan tasdiqlangan “Qishloq xoʻjalik korxonalari pul mablagʻlarini “Oʻzagromashservis” uyushmasi MTPlari koʻrsatgan xizmatlari, yetkazib bergan qishloq xoʻjalik texnikalari va ehtiyot qismlar uchun oʻtkazish tartibi toʻgʻrisida”gi nizomga ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINI YETIShTIRIShGA YETKAZIB BERILGAN MINERAL OʻGʻITLAR VA BOShQA KIMYo MAHSULOTLARI UChUN KIMYo SANOATI KORXONALARINING QIShLOQ XOʻJALIK KORXONALARI BILAN HISOB-KITOBLAR MEXANIZMI TOʻGʻRISIDA”GI NIZOMGA OʻZGARTIRIShLAR KIRITISh HAQIDA
(resolution, 2018-06-25)

Oʻzbekiston Respublikasi Prezidentining 2009-yil 30-martdagi PQ-1084-sonli “Agrobank” aksiyadorlik tijorat bankini tashkil etish toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 14-son, 155-modda) va Oʻzbekiston Respublikasi Vazirlar Mahkamasining 2009-yil 31-martdagi 89-sonli “Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 14-son, 158-modda) muvofiq qaror qilamiz: 1. Oʻzbekiston Respublikasi Moliya vazirligi va Markaziy bankining 2001-yil 23-iyundagi 68 va 14/26-son qarori (roʻyxat raqami 1049, 2001-yil 16-iyul) (Oʻzbekiston Respublikasining vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 14-son) bilan tasdiqlangan “Davlat ehtiyojlari uchun xarid qilinadigan qishloq xoʻjalik mahsulotlarini yetishtirishga yetkazib berilgan mineral oʻgʻitlar va boshqa kimyo mahsulotlari uchun kimyo sanoati korxonalarining qishloq xoʻjalik korxonalari bilan hisob-kitoblar mexanizmi toʻgʻrisida”gi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN PAXTA TOLASINI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBI TOʻGʻRISIDA”GI NIZOMGA OʻZGARTIRIShLAR KIRITISh HAQIDA
(resolution, 2019-09-16)

Oʻzbekiston Respublikasi Prezidentining 2009-yil 30-martdagi PQ-1084-sonli “Agrobank” aksiyadorlik tijorat bankini tashkil etish toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 155-modda) qarori hamda Oʻzbekiston Respublikasi Vazirlar Mahkamasining 2009-yil 31-martdagi 89-sonli “Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 158-modda) qaroriga muvofiq qaror qilamiz: 1. Oʻzbekiston Respublikasi Moliya vazirligi va Markaziy bankining 2002-yil 25-maydagi 66 va 218-V-sonli qarori (roʻyxat raqami 1149, 2002-yil 12-iyun) (Oʻzbekiston Respublikasining vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 11-12-son) bilan tasdiqlangan “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi tomonidan ajratilgan mablagʻlarni qaytarish uchun paxta tolasini sotishdan tushayotgan mablagʻlarni akkumulatsiya qilish tartibi toʻgʻrisida”gi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2009-09-22)

1. Oʻzbekiston Respublikasi Hukumati hamda Birlashgan Arab Amirliklari Hukumati oʻrtasida iqtisodiy, savdo va texnikaviy hamkorlik toʻgʻrisida 2008-yil 17-martdagi Bitimga oʻzgartish va qoʻshimchalar kiritish haqida 2009-yil 11-iyun kuni Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASINING JISMONIY TARBIYA-SOGʻLOMLAShTIRISh VA SPORT INShOOTLARI TOʻGʻRISIDAGI NIZOMIGA OʻZGARTIRIShLAR KIRITISh TOʻGʻRISIDA
(order, 2021-01-01)

Oʻzbekiston Respublikasi “Jismoniy tarbiya va sport toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 2000-y., 5-6-son, 147-modda) va Oʻzbekiston Respublikasi Vazirlar Mahkamasining 2005-yil 5-apreldagi 96-sonli qarori bilan tasdiqlangan Oʻzbekiston Respublikasi Madaniyat va sport ishlari vazirligi toʻgʻrisidagi nizomga (Oʻzbekiston Respublikasi qonun hujjatlari toʻplami, 2005-y., 14-son, 104-modda) muvofiq buyuraman: 1. Oʻzbekiston Respublikasining jismoniy tarbiya-sogʻlomlashtirish va sport inshootlari toʻgʻrisidagi nizomga (roʻyxat raqami 1550, 2006-yil 6-mart) (Oʻzbekiston Respublikasi qonun hujjatlari toʻplami, 2006-yil 10-son, 78-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“DORI VOSITALARI VA FARMATSEVTIKA FAOLIYATI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2009-09-17)

1-modda. Oʻzbekiston Respublikasining 1997-yil 25-aprelda qabul qilingan “Dori vositalari va farmatsevtika faoliyati toʻgʻrisida”gi 415-I-sonli Qonuniga (Oʻzbekiston Respublikasi Oliy Majlisining Axborotnomasi, 1997-yil, № 4-5, 120-modda; 1999-yil, № 5, 124-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda) quyidagi oʻzgartish va qoʻshimchalar kiritilsin: 1) 2-modda: ikkinchi xatboshisi quyidagi tahrirda bayon etilsin: “dori vositalari — kelib chiqishi tabiiy va sunʼiy boʻlgan bir yoki bir nechta dori moddalari (substansiyalar) hamda yordamchi moddalar asosida hosil qilingan, kasallikning oldini olish, tashxis qoʻyish va davolash uchun qoʻllashga ruxsat etilgan vositalar. Ular jumlasiga immunobiologik, radiofarmatsevtik va parafarmatsevtik preparatlar, gomeopatik, tashxis qoʻyish va sterilizatsiya vositalari, shuningdek dori vositalarini ishlab chiqarish va tayyorlash uchun moʻljallangan dori moddalari (substansiyalar) kiradi”; oʻn yettinchi xatboshisi quyidagi tahrirda bayon etilsin: “tibbiy buyumlar — kasallikning oldini olish, tashxis qoʻyish va davolash uchun tibbiyotda qoʻllaniladigan buyumlar”; quyidagi mazmundagi oʻn sakkizinchi, oʻn toʻqqizinchi va yigirmanchi xatboshilar bilan toʻldirilsin: “qalbakilashtirilgan dori vositasi — tarkibi va (yoki) ishlab chiqaruvchisi haqida yolgʻon maʼlumot ilova qilingan dori vositasi; sifatsiz dori vositasi — yaroqsiz holga kelgan dori vositasi va (yoki) yaroqlilik muddati oʻtgan dori vositasi; Oʻzbekiston Respublikasida roʻyxatdan oʻtkazilgan dori vositalarining gʻayriqonuniy nusxalari — intellektual mulk toʻgʻrisidagi qonun hujjatlari buzilgan holda muomalaga kiritilgan dori vositalari”; 2) 7-moddaning ikkinchi qismi quyidagi tahrirda bayon etilsin: “Oʻzbekiston Respublikasida davlat roʻyxatidan oʻtkazilmagan dori vositalarini, qalbakilashtirilgan dori vositalarini, shuningdek Oʻzbekiston Respublikasida roʻyxatdan oʻtkazilgan dori vositalarining gʻayriqonuniy nusxalarini ishlab chiqarish taqiqlanadi”; 3) 13-moddaning beshinchi va oltinchi qismlari quyidagi tahrirda bayon etilsin: “Qalbakilashtirilgan va roʻyxatdan oʻtkazilmagan dori vositalarini, shuningdek Oʻzbekiston Respublikasida roʻyxatdan oʻtkazilgan dori vositalarining gʻayriqonuniy nusxalarini realizatsiya qilish taqiqlanadi. Sifatsiz dori vositalarini realizatsiya qilish va ulardan foydalanish taqiqlanadi”; 4) 14-moddaning ikkinchi qismi quyidagi tahrirda bayon etilsin: “Sifatsiz yoki qalbakilashtirilgan dori vositalarini, shuningdek Oʻzbekiston Respublikasida roʻyxatdan oʻtkazilgan dori vositalarining gʻayriqonuniy nusxalarini Oʻzbekiston Respublikasi hududiga import qilish taqiqlanadi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“SAMARQAND VILOYATI MAHALLIY BUDJETINING GʻAZNA IJROSI HISOBI TOʻGʻRISIDAGI VAQTINChALIK QOIDALARNI TASDIQLASh TOʻGʻRISIDA”GI QARORI HAMDA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(resolution, 2009-09-16)

“Budjet tizimi toʻgʻrisida”gi (Oʻzbekiston Respublikasi Oliy Majlisining Axborotnomasi, 2001-y., 1-2 son, 6-modda) va “Davlat budjetining gʻazna ijrosi toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 9-son, 164-modda) Oʻzbekiston Respublikasining qonunlari, Oʻzbekiston Respublikasi Prezidentining 2006-yil 18-dekabrdagi PQ-532-son “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorining 26-bandiga (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) asosan va Oʻzbekiston Respublikasi Prezidentining 2007-yil 28-fevraldagi PQ-594-son “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami 2007-y., 9-10-son, 82-modda) qaroriga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi va Markaziy banki Boshqaruvining 2006-yil 12-iyuldagi 61, 279-V-sonli “Samarqand viloyati va Toshkent shahri mahalliy budjetlarining gʻazna ijrosi hisobi toʻgʻrisidagi Vaqtinchalik qoidalarni tasdiqlash toʻgʻrisida”gi qarori (roʻyxat raqami 1599, 2006-yil 24-iyul) (Oʻzbekiston Respublikasi qonun hujjatlari toʻplami, 2006-y., 30-son, 296-modda); Oʻzbekiston Respublikasi Moliya vazirligi va Markaziy banki Boshqaruvining 2006-yil 14-noyabrdagi 97, 279-V-1- sonli “Samarqand viloyati mahalliy budjetining gʻazna ijrosi hisobi toʻgʻrisidagi Vaqtinchalik qoidalarni tasdiqlash toʻgʻrisida”gi qaroriga oʻzgartirish va qoʻshimchalar kiritish toʻgʻrisida”gi qarori (roʻyxat raqami 1599-1, 2006-yil 25-noyabr) (Oʻzbekiston Respublikasi qonun hujjatlari toʻplami, 2006-y., 48 — 50-son, 490-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RAMAZON HAYITINI NIShONLASh TOʻGʻRISIDA
(resolution, 2020-09-28)

Muborak Ramazon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida”gi 1992-yil 27-martdagi PF–368-son Farmoniga muvofiq: 1. 2009-yilda Ramazon hayitining birinchi kuni 21-sentabrga toʻgʻri kelishi haqida Oʻzbekiston musulmonlari idorasining murojaatini inobatga olib, 2009-yil 21-sentabr dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari, “Kamolot” yoshlar ijtimoiy harakati va boshqa barcha mutasaddi idora va jamoat tashkilotlari Ramazon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin.
QURILISh MATERIALLARI SANOATI XODIMLARI UChUN MAXSUS KIYIM, MAXSUS POYABZAL VA BOShQA YAKKA TARTIBDA HIMOYALANISh VOSITALARINI BEPUL BERIShNING NAMUNAVIY MEʼYORLARINI TASDIQLASh HAQIDA
(order, 2009-09-15)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) bilan tasdiqlangan Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish Dasturi ijrosini taʼminlash maqsadida buyuraman: 1. Qurilish materiallari sanoati xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. Mazkur Namunaviy meʼyorlar Oʻzbekiston Kasaba uyushmalari Federatsiyasi kengashi, Oʻzbekiston Respublikasi Davarxitektqurilish qoʻmitasi, “Oʻzqurilishmateriallari” aksionerlik kompaniyasi tomonidan kelishilgan.
OʻZBEKISTON RESPUBLIKASI JINOYAT KODEKSINING 1852-MODDASI VA OʻZBEKISTON RESPUBLIKASI MAʼMURIY JAVOBGARLIK TOʻGʻRISIDAGI KODEKSINING 101-MODDASIGA OʻZGARTIShLAR KIRITISh HAQIDA
(code, 2009-09-15)

“101-modda. Elektr, issiqlik energiyasi, gazdan foydalanish qoidalarini buzish
Elektr, issiqlik, gaz tarmoqlariga oʻzboshimchalik bilan ulanish yoki ulardan foydalanish qoidalarini boshqacha tarzda buzish yoxud elektr, issiqlik energiyasi, tabiiy gazni hisobga olish asboblariga qasddan shikast yetkazish yoki bunday hisobga olish asboblarining koʻrsatkichlarini oʻzgartirish maqsadida ularga tashqaridan aralashish, — fuqarolarga eng kam ish haqining ikki baravaridan uch baravarigacha, mansabdor shaxslarga esa — uch baravaridan yetti baravarigacha miqdorda jarima solishga sabab boʻladi”. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI DAVLAT ARXITEKTURA VA QURILISh QOʻMITASI TIZIMI HUDUDIY BOʻLINMALARI RAHBARLARINI TAYINLASh TARTIBINI TAKOMILLAShTIRISh TOʻGʻRISIDA
(resolution, 2017-05-03)

Shaharsozlik toʻgʻrisidagi qonun hujjatlarining talablari qatʼiyan hamda soʻzsiz bajarilishini taʼminlash, milliy meʼmoriy-madaniy anʼanalarni, respublika aholi punktlarining, ayniqsa qishloq joylarda, zamonaviy qiyofasini shakllantirishni hisobga olgan holda aholi punktlari bosh rejalarini sifatli ishlab chiqish va tasdiqlash, shuningdek Oʻzbekiston Respublikasi Davlat arxitektura va qurilish qoʻmitasi tizimi hududiy tarkibiy boʻlinmalari rahbarlarining shaxsiy javobgarligini oshirish maqsadida: 1. Belgilansinki: Qoraqalpogʻiston Respublikasi Davlat arxitektura va qurilish qoʻmitasi raisi, viloyatlar va Toshkent shahar arxitektura va qurilish bosh boshqarmalari boshliqlari Oʻzbekiston Respublikasi Vazirlar Mahkamasining farmoyishiga binoan Oʻzbekiston Respublikasi Prezidenti devonining Tashkiliy-kadrlar xizmati bilan kelishilgan holda lavozimlarga tayinlanadilar va ozod etiladilar; shaharlar va tumanlar arxitektura va qurilish boshqarmalari (boʻlimlari) boshliqlari Qoraqalpogʻiston Respublikasi Vazirlar Kengashining, viloyatlar va Toshkent shahar hokimlarining qarorlariga binoan Oʻzbekiston Respublikasi Vazirlar Mahkamasining Kommunal soha, transport, kapital qurilish va qurilish industriyasi majmuasi Rahbari bilan kelishilgan holda lavozimlarga tayinlanadilar va ozod etiladilar. 2. Oʻzbekiston Respublikasi Vazirlar Mahkamasi (Sh. Mirziyoyev) bir oy muddatda, ushbu Qarordan kelib chiqqan holda, Hukumat qarorlariga oʻzgartish va qoʻshimchalar kiritsin. 3. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Prezidentining Davlat maslahatchisi — Tashkiliy-nazorat xizmati rahbari I.B. Abdullayev zimmasiga yuklansin.
Oʻzbekiston Respublikasi Prezidentining “Oʻzbekiston Respublikasida arxitektura va shahar qurilishini yanada takomillashtirish chora-tadbirlari toʻgʻrisida” 2000-yil 26-apreldagi PF-2595-son Farmoniga oʻzgartish kiritish toʻgʻrisida
(decree, 2025-11-26)

Arxitektura va qurilish boʻyicha hududiy boʻlinmalar rahbarlarini tayinlash tartibi takomillashtirilishi munosabati bilan: 1. Oʻzbekiston Respublikasi Prezidentining “Oʻzbekiston Respublikasida arxitektura va shahar qurilishini yanada takomillashtirish chora-tadbirlari toʻgʻrisida” 2000-yil 26-apreldagi PF-2595-son Farmonining 3-bandi oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Prezidentining Davlat maslahatchisi — Tashkiliy-nazorat xizmati rahbari I.B. Abdullayev zimmasiga yuklansin.
ShANXAY HAMKORLIK TAShKILOTIGA AʼZO DAVLATLAR HUKUMATLARI OʻRTASIDA QUROLLAR, OʻQ-DORILAR VA PORTLOVChI MODDALARNING NOQONUNIY AYLANIShIGA QARShI KURAShDA HAMKORLIK TOʻGʻRISIDAGI BITIMNI (DUShANBE, 2008 YIL 28 AVGUST) RATIFIKATSIYA QILISh HAQIDA
(law, 2009-09-14)

Shanxay hamkorlik tashkilotiga aʼzo davlatlar hukumatlari oʻrtasida qurollar, oʻq-dorilar va portlovchi moddalarning noqonuniy aylanishiga qarshi kurashda hamkorlik toʻgʻrisidagi Bitim (Dushanbe, 2008-yil 28-avgust) quyidagi bildirish va shart bilan ratifikatsiya qilinsin: 1) Bitimning 2-moddasi 2-bandi boʻyicha: “Oʻzbekiston Respublikasi shuni bildiradiki, Oʻzbekiston Respublikasining Ichki ishlar vazirligi, Milliy xavfsizlik xizmati, Davlat bojxona koʻmitasi va Bosh prokuraturasi Bitimni bajarishga masʼul boʻlgan vakolatli organlar etib belgilangan”; 2) Bitimning 3 va 4-moddalari boʻyicha: “Oʻzbekiston Respublikasi hamkorlikni oʻz milliy qonunchiligiga zid kelmaydigan qismi boʻyicha amalga oshiradi”.
MIKROKREDIT TAShKILOTLARI FAOLIYATINI LITSENZIYALASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2010-04-23)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisi Axborotnomasi, 1995-yil, 12-son, 247-modda), “Mikrokredit tashkilotlari toʻgʻrisida”gi (Oʻzbekiston Respublikasi qonun hujjatlari toʻplami, 2006-yil, 37-38-son, 372-modda) qonunlariga muvofiq Markaziy bank Boshqaruvi qaror qiladi: 1. Mikrokredit tashkilotlari faoliyatini litsenziyalash tartibi toʻgʻrisidagi nizomga (roʻyxat raqami 1635, 2006-yil 31-oktabr) (Oʻzbekiston Respublikasi qonun hujjatlari toʻplami, 2006-yil, 43-44-son, 436-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FUQAROLIK PROTSESSUAL KODEKSINING 52-MODDASIGA OʻZGARTISh VA QOʻShIMChA KIRITISh TOʻGʻRISIDA
(code, 2018-04-01)

1-modda. Oʻzbekiston Respublikasining 1997-yil 30-avgustda qabul qilingan 477–I-sonli Qonuni bilan tasdiqlangan Oʻzbekiston Respublikasining Fuqarolik protsessual kodeksi (Oʻzbekiston Respublikasi Oliy Majlisining Axborotnomasi, 1997-yil, 9-songa ilova; 2001-yil, № 1-2,11-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 8, 367-modda; 2008-yil, № 4, 185-modda; 2009-yil, № 1, 1-modda) 52-moddasining ikkinchi qismi quyidagi mazmundagi ikkinchi va uchinchi qismlar bilan almashtirilsin: “Quyidagilar shartnoma boʻyicha (ixtiyoriy) vakil boʻla oladilar: 1) advokatlar; 2) nasl-nasab shajarasi boʻyicha toʻgʻri tutashgan yoki yon shajara boʻyicha qarindoshlar, shuningdek er (xotin) yoxud uning qarindoshlari; 3) yuridik shaxslarning xodimlari — shu yuridik shaxslarning ishlari boʻyicha; 4) notijorat tashkilotlarning vakolatli vakillari — shu tashkilotlar aʼzolarining ishlari boʻyicha; 5) qonunga binoan boshqa shaxslarning huquq va manfaatlarini himoya qilish huquqi berilgan notijorat tashkilotlarning vakolatli vakillari; 6) birgalikda ishtirok etuvchilardan biri boshqa ishtirokchilarning topshirigʻi boʻyicha; 7) ishni koʻrayotgan sud tomonidan ishda jismoniy shaxslarning vakillari sifatida qatnashishga ruxsat berilgan shaxslar. Sudda ish yuritish boʻyicha vakil sifatida professional faoliyat bilan faqat advokatlar shugʻullanishi mumkin”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI SOLIQ KODEKSINING 256-MODDASIGA OʻZGARTISh VA QOʻShIMChA KIRITISh TOʻGʻRISIDA
(code, 2020-01-08)

1-modda. Oʻzbekiston Respublikasining 2007-yil 25-dekabrda qabul qilingan OʻRQ-136-sonli Qonuni bilan tasdiqlangan Oʻzbekiston Respublikasining Soliq kodeksi (Oʻzbekiston Respublikasi Oliy Majlisi palatalarining Axborotnomasi, 2007-yil, 12-songa 1-ilova; 2008-yil, № 12, 639-modda) 256-moddasiga quyidagi oʻzgartish va qoʻshimcha kiritilsin: 1) birinchi qism “Chet ellik investor” degan soʻzlardan keyin “mahsulot taqsimotiga oid bitimlar toʻgʻrisidagi qonun hujjatlarida nazarda tutilgan hollarni istisno etganda” degan soʻzlar bilan toʻldirilsin; 2) ikkinchi qism quyidagi tahrirda bayon etilsin: “Ushbu modda birinchi qismining 1 — 5-bandlarida nazarda tutilgan soliqlar va boshqa majburiy toʻlovlar (yer qaʼridan foydalanganlik uchun soliq bundan mustasno), agar mahsulot taqsimotiga oid bitimda boshqacha qoida nazarda tutilmagan boʻlsa, Oʻzbekiston Respublikasining rezidentlari uchun belgilangan stavkalar boʻyicha undiriladi. Yer qaʼridan foydalanganlik uchun soliq va aksiz soligʻi Oʻzbekiston Respublikasining rezidentlari uchun belgilangan stavkalar boʻyicha undiriladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI JINOYAT KODEKSINING 227-MODDASIGA OʻZGARTIShLAR KIRITISh TOʻGʻRISIDA
(code, 2009-09-08)

“227-modda. Hujjatlar, shtamplar, muhrlar, blankalarni, avtomototransport vositalarining va ular tirkamalarining (yarim tirkamalarining) davlat raqam belgilarini egallash, nobud qilish, ularga shikast yetkazish yoki ularni yashirish
Korxonalar, muassasalar, tashkilotlarning qatʼiy hisobidagi hujjatlar, shtamplar, muhrlar, blankalarni, shuningdek avtomototransport vositalarining va ular tirkamalarining (yarim tirkamalarining) davlat raqam belgilarini egallash, xuddi shuningdek ularni nobud qilish, ularga shikast yetkazish, ularni yashirish gʻarazgoʻylik yoki boshqa past niyatlarda sodir etilgan boʻlsa”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.